Rikunarita-ORG/Wikinium huggingface dataset:
# Lenghe inglese

| Inglês (*English*) |
| --- |
| Pronuncie native: | /ˈɪŋglɪʃ/ |
| Altris denominazions: | English language |
| Fevelât in: | Stâts Unîts, Ream Unît, Irlande, Canadà, Australie, e altris paîs de Comunitât britaniche des nazions. |
| Regjon: | Europe ocidentâl (Ream Unît, Irlande), Americhe dal Nord (Stâts Unîts, Canadà), cualchi paîs de Afriche, cierts paîs de Asie, Oceanie (principalmentri Australie e Gnove Zelande) |
| Feveladôrs: | 340 milions (600 milions includint chei che lu fevelin come seconde lenghe) |
| Posizion (totâl): | 2 |
| Posizion (marilenghe): | 4 |
| Classificazion gjenetiche: | Lenghe indoeuropeane
  Gjermaniche
    Ocidentâl
      **Inglês** |
| Stât uficiâl |
| Lenghe uficiâl di: | Australie, Bahamas, Barbados, Bermuda, Dominiche, Gibraltar, Granade, Guyana, Irlande, Gjamaiche, Gnove Zelande, Antigua e Barbuda, Sante Lucie, San Kitts e Nevis, San Vincent e lis Grenadinis, Trinitat e Tobago, il Ream Unît, cualchi stât dai Stâts Unîts e Union Europeane |
| Regolât di: | Nissune instituzion |
|  |
| Codiçs de lenghe |
| ISO 639-1 | en |
| ISO 639-2 | eng |
| ISO 639-3 | eng |
| cjale ancje: Lenghe |

L'**inglês** (non natîf *English*) e je une lenghe gjermaniche ocidentâl che e je la lenghe dominante tal Ream Unît, tai Stâts Unîts e intun grum di nazions dal Commonwealth come Australie, Canadà, Malte, Gnove Zelande e altris ex coloniis inglesis. Dome il cinês e l'Hindi e an plui fevelants, e il spagnûl al è scuasit a la pari. L'inglês e je ancje la lenghe plui fevelade di chês gjermanichis, e al ven doprât come *lenghe franche* in tancj paîs, par vie de influence militâr, economiche e culturâl prime dal Imperi inglês e daspò, soredut tal XX secul, dai USA. La difusion de lenghe e je stade judade ancje dal cine, de musiche, de sience e tai ultins timps di Internet, par cui aromai e je plui studiade come seconde lenghe, ancje se lis altris lenghis coloniâls come il spagnûl e il francês a mantegnin une cierte impuartance in cualchi part dal mont. Vuê si scugne cognossi l'inglês intune une vore di cjamps lavoratîfs.

L'inglês al è dividût in tancj dialets diferents, di cui i plui cognossûts a son l'inglês american e l'inglês britanic, cun l'ultin che al è ancjemò considerât la variant standard di imparâ.

Tal pont di viste dal vocabolari, al è interessant viodi come, ancje se lis peraulis base a son gjermanichis, la influence dal latin e dal francês e je stade grande: lis peraulis di origjin francês a son il 28%, chês di origjin latine il 28%, chês di divignince gjermaniche dome il 25%.
# Ream Unît

|  |
| --- |
| **Ream Unît** |
|  |
| **Informazions** |
| **Nomenance** | United Kingdom of Great Britain and Northern Ireland |
| **Lenghe ufiziâl** | Inglês |
| **Capitâl** | Londre |
| **Politiche** |
| **Forme di guvier** | Monarchie parlamentâr |
| **Cjâf dal stât** | Charles III |
| **Cjâf dal guvier** | Keir Starmer |
| **Indipendence** | 1 di Zenâr 1801 |
| **Jentrade inte ONU** | 24 di Otubar 1945 |
| **Gjeografie** |
| **Continent** | Europe |
| **Fûs orari** | UTC + 0 |
| **Superficie** |
| **Superficie Totâl** | 242.495 |
| **Intal mont** | 78° |
| **% di aghe** | 1,34% |
| **Popolazion** |
| **Popolazion totâl** | 65.648.100 ab. |
| **Intal mont** | 22° |
| **Densitât** | 270,7, ab./km2 |
| **Economie** |
| **Monede** | Sterline britaniche |
| **Consum energjie** |   kWh/ab. |
|  |
| **Domini di prin nivel** | .uk |
| **Prefìs tel. internazionâl** | +44 |
| **Plache automobilistiche** | GB |
| **Imni nazionâl** | *God save the King* |
|   |

Il **Ream Unît** al è un stât de Europe ocidentâl. Al è formât de isule de Grande Bretagne e de bande nord-orientâl de isule d'Irlande. Al è componût de union politiche di cuatri regjons storichis: Ingletiere, Gales, Scozie, Irlande dal Nord o Ulster. 'E son ancje des dipendençis de corone (le'Isulis dal Canâl e le Isule di Man) che no fasin part de Union ma 'e son federadis al Ream Unît; al à ancje la giurisdizion su 14 teritoris separâts, fra chei Gjibiltere e le'Isulis Falkland. Il Ream Unît al è lât fûr de Union Europee al 31 di zenâr dal 2020 dopo iessi stât dentri dal 1 di zenâr dal 1973 cun t'un referendum che si è tignût al 26 di Juin dal 2016 cul risultât dal 51,9% di citadîns che an votât "yes" a le "brexit".

## Gjeografie

### Morfologje e svilup de cueste

Il teritori a nord al è montuôs, invezi a sud e a sud-est al è o di coline, o di planure. Les cjadenis montuosis plui importantis 'e son i Gramplâns, i Pennins e i Cantabrics.

Les cuestis e son pluitost articulades e altis, soredut in Scozie e 'ntal sud-est de Ingletiere. Le'isulis plui importantis che si cjatin dongje il teritori marin, oltre a ches principalis di Gran Bretagne e Irlande, e son:

* Isulis dal Canâl
* Isule di Man

### Idrografie

I flums dal Ream Unît 'e son simpri plens di aghe, parcè che il teritori al è costantementi bagnât da ploe, ma no son tant luncs. Chei plui importants a son : il Tamigji, il Severn, il Clyde, il Mersey e il Trent.
In Scozie 'e son ancje tancj lagos, dets "loch" ; il plui famous al è chel di Loch Ness, par vie di un ipotetic mostro che al vîf dentri. Il lago plui grant, però, si cjate in Irlande e si clame Lough Neagh. Inte isule di Gran Bretagne 'e son ancje tancj canai, che 'e coleghin lagos e flums ; chel plui important al è chel di Caledonie.
I mârs che bagnin il Ream Unît 'e son : l'Oceano Atlantic, il Mâr d'Irlande e il Mâr dal Nord.

Mape dal stât
### Clime

Il clime dal Ream Unît al è oceanic.

## Storie

## Politiche

## Economie

## Viôt ancje

Carli III

## Leams Esternis

* Sît Uficial sal Ream Unît